el el el el el el el el el el el el el el el el el el el el el el el el el fr el en el el en el el el el el el en el el el el el en el en el el el el el el ja fr el el el ru el el el el el el el el el el el el el el el el el el el el el el el el el el el el el el el el el el en el el el el el el el el es el el el el el el el el el el el el el el el el el el el el el el el en el el el el el el el el el el el el el el
Ο Νομός Λέσβου ήταν ένας από τους 51 νομούς της Ελλάδας και ανήκει διοικητικά στην Περιφέρεια Βορείου Αιγαίου. Ήταν νησιωτικός νομός και περιελάμβανε τα τρία νησιά Λέσβος, το οποίο είναι το τρίτο μεγαλύτερο σε έκταση νησί της Ελλάδας, Λήμνος και Άγιος Ευστράτιος. Είχε συνολική έκταση 2.154 τετραγωνικά χιλιόμετρα, ακτογραμμή μήκους 696 χιλιομέτρων και στην Απογραφή του 2001 είχε 109.118 κατοίκους. Πρωτεύουσα του νομού ήταν η Μυτιλήνη.
81* ** , 69* **
Ο Νομός βρισκόταν στο βορειοανατολικό Αιγαίο κοντά στα παράλια της Τουρκίας, και ήταν ανέκαθεν ακριτικός νομός. Ανακηρύχθηκε νομός της Ελλάδας από το 1915, ενώ αντίστοιχα υπήρξαν κάποια έτη μεταβολές στην έκταση του νομού, αρχικά αποτελούνταν ο Νομός από έξι νησιά του βορείου Αιγαίου: Λέσβος, Λήμνος, Άγιος Ευστράτιος, Ίμβρος, Τένεδος και Σαμοθράκη. Το 1923 επιστράφηκαν στην Τουρκία με βάση τη Συνθήκη της Λωζάνης τα νησιά Ίμβρος και Τένεδος. Επίσης, η Σαμοθράκη αποσπάστηκε από τον Νομό Λέσβου και εντάχθηκε στο Νομό Έβρου και ο νομός πήρε τη γεωγραφική έκταση μέχρι το 2010, οπότε και καταργήθηκαν όλες οι νομαρχίες. Με το Σχέδιο Καλλικράτης που εφαρμόστηκε το 2011, ο Νομός Λέσβου μετονομάστηκε σε Περιφερειακή Ενότητα Λέσβου, ενώ αντίστοιχα τα νησιά Λήμνος και Άγιος Ευστράτιος αποσπάστηκαν από τον Νομό Λέσβου που είχε ήδη καταργηθεί και εντάχθηκαν στην Περιφερειακή Ενότητα Λήμνου.
Διοικητικά ο Νομός Λέσβου χωριζόταν μέχρι το 1997, σε τέσσερις επαρχίες:
Το διάστημα 1915-1923 ανήκαν στον Νομό και οι επαρχίες Σαμοθράκης και Ίμβρου, ενώ στην Επαρχία Λήμνου ανήκε διοικητικά και η Τένεδος ως Κοινότητα.
Μυτιλήνη, η πρωτεύουσα του Νομού και του ομώνυμου νησιού και της περιφέρειας του Βορείου Αιγαίου. Είναι επίσης η μητροπολιτική πόλη του Αιγαίου.
Καλλονή Λέσβου, η κεντρική πόλη του ομώνυμου νησιού, γνωστή επίσης για την σαρδέλα της.
Μύρινα, πρωτεύουσα του νησιού Λήμνος.
Αη Στράτης, πρωτεύουσα του ομώνυμου νησιού.
Οι 17 δήμοι και οι κοινότητες του νομού Λέσβου
Από το 1999 έως το 2010 ο νομός αποτελείτο από δεκαεπτά δήμους και μία κοινότητα (σε παρένθεση σημειώνονται οι πληθυσμοί των Απογραφών 2001/1991) :
Δήμος Αγίας Παρασκευής (2.628/2.788)
Δήμος Γέρας με έδρα τον Παπάδος (6.985/6.958)
Δήμος Ευεργέτουλα με έδρα τη Συκούντα (3.336/3.308)
Δήμος Λουτροπόλεως Θερμής (3.809/3.341)
Δήμος Μύρινας (7.488/6.818) (πρωτεύουσα)
Δήμος Νέας Κούταλης (2.880/2.901)
Κοινότητα Αγίου Ευστρατίου (371/286)
Για πλήρη κατάλογο των πόλεων και οικισμών του πρώην νομού, δείτε επίσης Διοικητική διαίρεση νομού Λέσβου
Από την 1η Ιανουαρίου 2011 ο πρώην νομός διαιρέθηκε σε δύο περιφερειακές ενότητες, την Περιφερειακή Ενότητα Λέσβου και την Περιφερειακή Ενότητα Λήμνου, στην οποία περιελήφθη ο Άγιος Ευστράτιος. Η Π.Ε. Λέσβου έχει έκταση 1.633 τ. χλμ και ο μόνιμος πληθυσμός της ανέρχεται σε 86.436 κατοίκους, σύμφωνα με την Απογραφή του 2011.
↑ Ελληνική Στατιστική Αρχή (2012) Απογραφή Πληθυσμού-Kατοικιών 2011
Τουριστικός Οδηγός Λέσβου : https://web.archive.org/web/20060613040052/http://www.visitlesvos.gr/
Oδηγός για τις εκδηλώσεις της Λέσβου
Κατάλογος Επιχειρήσεων, Επαγγελματιών Ν.Λέσβου Αρχειοθετήθηκε 2014-01-02 στο Wayback Machine.
Αυτό το λήμμα σχετικά με τη γεωγραφία της Ελλάδας χρειάζεται επέκταση. Μπορείτε να βοηθήσετε την Βικιπαίδεια επεκτείνοντάς το.π • σ • ε
Αυτό το λήμμα που αφορά τη διοικητική διαίρεση της Ελλάδας χρειάζεται επέκταση. Βοηθήστε τη Βικιπαίδεια επεκτείνοντάς το!. Θέλετε βοήθεια; Δείτε εδώ.